EkBass/fiwiki-20250220-pages-articles huggingface dataset:
Kirjallisuusvuosi 1813

Kirjallisuusvuosi 1813 käsittelee vuoden 1813 tärkeitä kirjallisuuden tapahtumia, uutisia ja julkistuksia. == Tapahtumia == * Virsirunoilija Franz Mikael Franzén julkaisi runon ”Afskedssång af en ung beväringsman”, josta J. L. Runeberg sai virikkeitä runoonsa Sotilaspoika (Soldatgossen, 1860). * Ensimmäisen suomenkielinen lähetystyötä käsittelevä teos, pastori Johan Essbjörnin Orja mustasta kansasta : totinen puhe yhdeldä Englandin papilda jonga Joh. Essbjoern, on suomexi kirjoittanut. * Merenkulkualan koulutus alkoi kolmessa oppilaitoksessa Suomessa ja alan oppikirjoja alettiin laatia. * Bengalilaisella kirjaimistolla kirjoitettu assaminkielinen Raamattu ilmestyi. == Julkaisuja == * Jane Austen - Pride and Prejudice (suom. Ylpeys ja ennakkoluulo, 1920) * Lordi Byron - The Giaour * Franz Mikael Franzén - Prof- Psalmer, andra häftet * Adam Gottlob Oehlenschläger - Eremiten (tanskalaisen romantikon ja muinaistutkijan kertomus) * Mathieu Orfila - Traité des poisons (toksikologian perusteos) == Palkintoja == == Lähteet == 1813 Luokka:1813
Godfrey Binaisa

Godfrey Lukongwa Binaisa (30. toukokuuta 1920 – 5. elokuuta 2010) oli ugandalainen juristi ja poliitikko, joka toimi Ugandan presidenttinä vuosina 1979–1981. Binaisa syntyi Ugandan pääkaupungin Kampalan länsipuolella Mityanassa. Hänet erotettiin vuonna 1940 korkeakoulusta ja karkotettiin pääkaupungista, koska hän oli osallistunut brittiläisten siirtomaaisäntien sotatoimia vastustavaan kampanjaan. Hänet armahdettiin seuraavana vuonna, ja hän sai työskennellä kaivosteollisuudessa. Hän sai stipendin Glasgow'n yliopistoon opiskelemaan geologiaa mutta valmistui vuonna 1956 oikeustieteestä Lontoon yliopiston King’s Collegesta ja palasi Ugandaan harjoittamaan asianajajan ammattia. Binaisa osallistui maan itsenäisyysliikkeeseen, ja hänestä tuli itsenäistyneen Ugandan ensimmäinen alkuperäiskansaa edustava oikeuskansleri. Hän osallistui perustuslain kirjoittamiseen, mutta riitaannuttuaan Milton Oboten kanssa hän palasi yksityiseksi asianajajaksi. Idi Aminin kaudella Binaisa oli maanpaossa. Aminin kaaduttua hänet valittiin presidentiksi mutta seuraavana vuonna hänet syrjäytettiin sotilasvallankaappauksessa. == Lähteet == Luokka:Ugandan presidentit Luokka:Asianajajat Luokka:Vuonna 1920 syntyneet Luokka:Vuonna 2010 kuolleet
Adolf Johan Wasenius

Adolf Johan Wasenius (9. huhtikuuta 1787 Hämeenlinna – 30. maaliskuuta 1832 Helsinki) oli suomalainen virkamies ja sanomalehtien toimittaja. Waseniuksen vanhemmat olivat kauppias Adolf Fredrik Wasenius ja Ulrika Floor. Hän pääsi ylioppilaaksi vuonna 1802, opiskeli Turun akatemiassa ja suoritti tuomarintutkinnon vuonna 1806. Wasenius työskenteli Turun hovioikeuden auskultanttina vuodesta 1806, kuvernementinkirjaajana Liivinmaan, Viron ja Suomen asiain oikeuskollegiossa Pietarissa vuodesta 1809, Suomen hallituskonseljin talousosaston protokollasihteerinä vuodesta 1811 sekä kamari- ja sotilastoimituskuntien esittelijäsihteerinä vuodesta 1816. Wasenius toimitti Finlands Allmänna Tidningiä vuosina 1820–1824 ja Helsingfors Tidningaria vuosina 1829–1832. Hovioikeudenneuvos Karl Fredrik Wasenius ja kauppias Gustaf Otto Wasenius olivat Adolf Johan Waseniuksen veljiä. ==Teoksia== * Talisman mot ledsnad och elakt lynne, eller vald samling af anekdoter, historietter, infall, m. m. Helsingfors: Wasenius, 1830. ==Lähteet== Luokka:Suomalaiset toimittajat Luokka:Suomalaiset virkamiehet Luokka:Vuonna 1787 syntyneet Luokka:Vuonna 1832 kuolleet
Nishiwaki

Nishiwaki () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin keskiosassa Kakojoen ja sen sivujoen Sugiharan yhtymäkohdassa. Joen varren tasankoaluetta ympäröivät noin 200–600 metriä korkeat Chūgokuvuorten reunavuoret. Nishiwakissa on 40 324 asukasta (helmikuussa 2020) ja sen pinta-ala on 132,44 neliökilometriä. Nishiwakin alue kuului Edo-kauden alkupuolelta lähtien Himejin daimiokuntaan. Se tunnetaan etenkin Banshū-kankaan valmistuksesta, joka lienee alkanut 1700-luvun lopulla. Japanin avautumisen jälkeen kangasta alettiin valmistaa myös vientiin, ensin Kaakkois-Aasiaan ja myöhemmin toisen maailmansodan jälkeen myös länsimaihin. Se on edelleen merkittävä elinkeino. Kaupungissa tuotetaan myös ongenkoukkuja, ja siihen kuuluvilla maaseutualueilla harjoitetaan vihannesten ja hedelmien viljelyä sekä maidon ja lihan tuotantoa. Kaupunkioikeudet Nishiwaki sai vuonna 1952, kun silloiseen Nishiwakin maaseutukaupunkiin liitettiin kolme ympäristön kyläkuntaa. Vuonna 2005 Nishiwakiin yhdistettiin Kurodashōn maaseutukaupunki. Nishiwaki tunnetaan ”Japanin napana”, sillä 35. leveyspiiri ja 135. pituuspiiri leikkaavat toisensa kaupungin alueella. Piirien kohtauspaikalle rakennettiin alun perin muistomerkki 1920-luvulla; myöhemmin 1990-luvun alussa sen sijainti mitattiin tarkemmin uudelleen, ja uudelle paikalle rakennettiin uusi muistomerkki. Kohtauspaikkaa ympäröi Nihon heso kōen, ’Japanin navan puisto’, jonne on rakennettu Okanoyaman taidemuseo sekä pituus- ja leveysasteille omistettu tiedemuseo Terra Dome. Kaupungin muita nähtävyyksiä ovat esimerkiksi Hyōsu- jinjan pyhäkkö, 1920-luvulla rakennettu Kishi-suvun vanha asuintalo ja Hakuvuoren luonnonalueet. Nishiwakia palvelee JR Nishi-Nihonin Kakogawa-linja. == Kuvia == Tiedosto:Old Kishi-House Nishiwaki,Hyogo,Japan 旧来住家住宅（来住梅吉旧邸）DSCF3205.JPG|Kishi-suvun vanha asuintalo Tiedosto:Oka-Inari 岡稲荷神社 鳥居 DSCF1924.JPG|Oka Inari-jinjan torii-portteja Tiedosto:Nishiwaki city center area Aerial photograph.1985.jpg|Nishiwaki ilmakuvassa vuonna 1985 Tiedosto:Foucault pendulum in Dojiyama Park, 01.jpg|Foucault’n heiluri Dojiyaman puistossa Tiedosto:Nihon-heso-kōen Station-05.jpg|Nihon-heso-kōenin rautatieasema == Lähteet == == Aiheesta muualla == * Kaupungin internetsivut Luokka:Hyōgon prefektuurin kaupungit
IBM RT PC

IBM RT PC (tai PC/RT tai 6150) oli IBM:n 32-bittinen RISC-prosessoriin perustuva tietokone. Tietokone oli IBM:n ensimmäinen yhden käyttäjän työasema ja edelsi RS/6000-sarjaa. Käyttöjärjestelmä oli UNIX System V-pohjainen AIX ja siinä oli ROMP-nimellä tunnettu mikroprosessori. Tietokoneella on yhteyksiä Carnegie Mellon -yliopiston ja IBM:n Andrew-projektiin. Yliopisto halusi Unix- työasemat IBM:n tarjoamien PC-koneiden sijaan. Tietokoneessa käytettiin akateemisessa käytössä Berkeleyn 4.3BSD Unixiin perustuvaa Academic Operating System (AOS) -käyttöjärjestelmää.CMU's Andrew Project: A Retrospective, Nathaniel S. Borenstein, Bell Communications Research IBM ilmoitti ensimmäisestä mallista vuonna 1986. Tietokoneessa oli mallista riippuen 1-2 megatavua RAM-muistia. IBM ilmoitti uusien mallien saatavuudesta vuonna 1987. Tietokoneissa oli 4 megatavua RAM-muistia, joka oli laajennettavissa 16 megatavuun. Malleissa oli Motorola 68881 matematiikkasuoritin sekä muistinhallintayksikkö. Malleihin oli saatavilla ESDI-tuki. Mallit olivat IBM 6151 malli 115 ja IBM 6150 mallit 125 sekä B25. == Lähteet == == Aiheesta muualla == * The IBM RT Information Page * Dokumentaatiota Bitsavers.org- palvelussa Luokka:IBM:n tietokoneet Luokka:Työasemat Luokka:Vuoden 1986 tietokoneet
David Stern

David Joel Stern (22. syyskuuta 1942 New York, New York – 1. tammikuuta 2020 New York, New York) oli yhdysvaltalainen juristi ja urheiluvaikuttaja, joka toimi koripallosarja NBA:n komissaarina vuosina 1984–2014. Sternin aikana NBA kehittyi huomattavasti, saavutti suosiota Pohjois-Amerikassa ja levitti näkyvyytensä maailmanlaajuiseksi. Stern on nimetty ansioistaan Naismith Memorial Basketball Hall of Fameen ja FIBA Hall of Fameen. Häntä pidetään yleisesti yhtenä historian parhaista, ellei parhaana, urheilukomissaarina. == Ura == Stern siirtyi NBA:n komissaariksi Larry O’Brienin tilalle vuonna 1984. Sternin aikana NBA:n liikevaihto kasvoi 165 milj. dollarista 5,5 miljardiin dollariin. Hänen aikanaan NBA kasvatti suosiotaan muun muassa käyttämällä markkinoinnissaan näkyvästi tähtipelaajiaan, muun muassa Magic Johnsonia, Michael Jordania, Kobe Bryantia ja LeBron Jamesia, sekä 1980-luvulla sarjan televisiosuosiota nostanutta Lakers–Celtics-dynastiakamppailua. Stern myös tuki Magic Johnsonia näyttävästi julkisuudessa, kun tällä oli diagnosoitu tuolloin pahamaineinen HIV vuonna 1991. Sternin otettua vastaan komissaarin pestin ei NBA:n loppuotteluita lähivuosina ollut välttämättä edes televisioitu suorina lähetyksinä: hänen aikakautensa lopulla NBA:n televisiointioikeuksien arvo oli yli miljardi dollaria. NBA-seuroille luotiin myös palkkakattojärjestelmä pienempien markkina-alueiden joukkueiden tueksi. NBA:n kriisejä tai ongelmia Sternin valtakaudella olivat muun muassa sarjan työsulut, 1980-luvun pelaajien huumeidenkäyttö ja vuonna 2005 muun muassa tähtipelaaja Allen Iversoniin vaikuttanut pukukoodin käyttöönotto. Uusi pukukoodi kielsi pelaajien hip hop -tyylisen pukeutumisen ja loi sittemmin näkyvyyttä ja suosiota saaneen omintakeisen business-tyylisen pukeutumiskulttuurin. Sternin aikana NBA laajeni seitsemällä uudella joukkueella, mukaan liittyi kanadalaisia joukkueita, ja NBA:n kehityssarja sekä naisten NBA perustettiin. NBA levittäytyi myös kansainvälisesti: joukkueet pelasivat yli 150 ottelua Yhdysvaltain ja Kanadan ulkopuolella, ja sarjaa alettiin näyttää yli 200 maassa yli 40 kielellä. Etenkin Kiinassa NBA:sta tuli erittäin suosittu urheilusarja, mitä avitti myös kiinalaisen huippupelaaja Yao Mingin NBA-ura. Osansa suosion nousemisessa oli Barcelonan olympiaturnauksella 1992, jossa kansainvälinen yleisö näki ensimmäistä kertaa NBA:n koripalloammattilaiset olympiatasolla: joukkue murskasi Barcelonassa kaikki vastustajansa. Vuonna 2005 käynnistettiin NBA Cares -hyväntekeväisyysohjelma, joka ensimmäisten viiden toimintavuotensa aikana lahjoitti yli sata miljoonaa dollaria. Sternin jälkeen NBA:n komissaariksi nousi Adam Silver. Stern kuoli aivoverenvuotoon 77-vuotiaana uudenvuodenpäivänä 2020. == Lähteet == Luokka:Yhdysvaltalaiset juristit Luokka:Yhdysvaltalaiset urheiluvaikuttajat Luokka:National Basketball Association Luokka:Vuonna 1942 syntyneet Luokka:Vuonna 2020 kuolleet
Ono

Ono tai Ōno voi tarkoittaa: == Maantiede == === Japanissa === * Ōno, Japanin kaupunki Fukuin prefektuurissa * Ono, Japanin kaupunki Hyōgon prefektuurissa * Ono, Japanin maaseutukaupunki Fukushiman prefektuurissa * Ōno, Japanin maaseutukaupunki Gifun prefektuurissa * Ōnon piirikunta, Japanin piirikunta Gifun prefektuurissa * Ōnon piirikunta, Japanin entinen piirikunta Fukuin prefektuurissa * Ōnon piirikunta, Japanin entinen piirikunta Ōitan prefektuurissa * Ōnojoki, Japanin joki Ōitan prefektuurissa === Muualla === * Ono, yksi Fidžin saarista * Ono, kunta Chuukin osavaltiossa Mikronesian liittovaltiossa * Ono San Pietro, kunta Brescian maakunnassa Italiassa * Kirjat Ono, kaupunki Israelissa == Henkilöt == * Ono no Komachi (825 tai 834–900), japanilainen waka-runoilija * Daisuke Ono (s. 1978), japanilainen ääninäyttelijä ja laulaja * Fuyumi Ono (s. 1960), japanilainen kirjailija * Kazuo Ōno (1906–2010), japanilainen butōtanssija * Masako Ono, japanilainen odissitanssija * Satoshi Ōno (s. 1980), japanilainen laulaja ja näyttelijä * Shinji Ono (s. 1979), japanilainen jalkapalloilija * Shinobu Ōno (s. 1984), japanilainen jalkapalloilija * Shohei Ōno (s. 1992), japanilainen judoka ja olympiavoittaja * Takashi Ono (s. 1931), japanilainen telinevoimistelija ja viisinkertainen olympiavoittaja * Yoko Ono (s. 1933), japanilainen muusikko ja taiteilija * Yukari Ōno (s. 1975), japanilainen jääkiekkoilija == Muuta == * onon kieli, papualainen kieli
Carl Johan Boy

Carl Johan Boy (16. joulukuuta 1794 Tjureda – 10. elokuuta 1868 Tukholma) oli suomalainen tuomari ja sanomalehden toimittaja. Ruotsissa syntyneen Boyn vanhemmat olivat Luvialla asunut Itä-Intian komppanian kauppalaivuri Vilhelm Boy ja Anna Magdalena Grönhagen. Hän kävi Vadstenan koulua ja Porin triviaalikoulua ja pääsi ylioppilaaksi Turussa vuonna 1812. Boy opiskeli Turun akatemiassa ja valmistui filosofian kandidaatiksi ja maisteriksi vuonna 1819. Hän suoritti tuomarintutkinnon vuonna 1821. Boy työskenteli Vaasan hovioikeudessa vuosina 1822–1860. Hän sai hovioikeudenneuvoksen arvon vuonna 1855. Vuosina 1830–1866 Boy toimi myös Vaasassa sensorina. Boy kuului Vaasan ensimmäisen sanomalehden Wasa Tidningin perustajiin ja työskenteli sen toimittajana vuosina 1839–1846. Perimätiedon mukaan hän oli myös Carl Gustaf Wolffin kirjapainon todellinen omistaja. ==Lähteet== Luokka:Suomalaiset toimittajat Luokka:Suomalaiset tuomarit Luokka:Vuonna 1794 syntyneet Luokka:Vuonna 1868 kuolleet
Muslim ibn al-Hajjaj

Muslim ibn al-Hajjaj (820–875) oli islamilainen imaami ja yksi arvostetuimmista hadithin eli profeetta Muhammedia koskevan perimätiedon tuntijoista ja kerääjistä. Muslim matkusteli laajalti ja hänen kokoamansa Sahih Muslim perustuu Arabiassa, Egyptissä, Syyriassa ja Irakissa tehtyihin muistiinpanoihin. Se on yksi islamin pyhiin teksteihin kuuluvasta "kuudesta kirjasta" (Kutub al-Sittah). Muslim kirjasi huolellisesti paitsi itse perimätiedon, myös perinteen väittäjien ketjun ja eri tekstivariaatiot.Keller (toim.), 2017, s. 1083 (x273) Muslim syntyi ja kuoli Nišapurissa, Iranissa. Hän tapasi matkoillaan monia kuuluisia hadith-oppineita (muhaddith) ja kuunteli heidän opetustaan. Asetuttuaan jälleen Nišapuriin hän tutustui imaami Muhammad al-Bukhariin ja ryhtyi tämän oppilaaksi ja seuraajaksi. Muslim edusti shafi'i-koulukuntaa kuten al-Bukhari. Muslimin kokoelmassa Sahih Muslim on 9 200 hadithia (2200 ilman kaksoiskappaleita). Muslimia pidetään oppi-isänsä Bukharin jälkeen toiseksi merkittävimpänä hafizina. Bukhari asetetaan hänen edelleen, koska Bukharin hadithien katsotaan olevan yleensä luotettavampia. Muslimin ansiona on taas kokoelman parempi järjestys. == Katso myös == * Kutub al-sittah == Lähteet == * === Viitteet === ==Aiheesta muualla== * Sahih Muslim Luokka:Iranilaiset henkilöt Luokka:800-luvulla syntyneet Luokka:Vuonna 875 kuolleet Luokka:Imaamit Luokka: Hadith-oppineet Luokka:Seulonnan keskeiset artikkelit
Broglie

Broglie voi tarkoittaa: == Maantiede == * Broglie, Ranskan kunta Euren departementissa == Henkilöt == * De Broglie, vanha ranskalainen aatelissuku, alkujaan Piemontesta Italiasta * Albert de Broglie (1821–1901), ranskalainen monarkistinen poliitikko, kahdesti Ranskan pääministeri * Louis de Broglie (1892–1987), ranskalainen fyysikko, kvanttiteorian kehittäjä, Nobelin fysiikanpalkinnon saaja * Maurice de Broglie (1875–1960), ranskalainen fyysikko ja Ranskan akatemian jäsen * Victor de Broglie (1785–1870), ranskalainen poliitikko, Ranskan pääministeri * Victor-François de Broglie (1718–1804), ranskalainen herttua ja Ranskan marsalkka == Muuta == * Place Broglie, aukio Strasbourgin historiallisessa keskustassa * De Broglie -veljesten obeliski, Viipurissa Monrepos’n puistossa sijaitseva muistomerkki
Severi Kymäläinen

Severi Kymäläinen (s. 21. maaliskuuta 1991 Tampere) on suomalainen suunnistaja, joka edustaa seuratasolla Tampereen Pyrintöä. Trentinon MM- kilpailuissa 2014 Kymäläinen oli mukana kuudenneksi sijoittuneessa sprinttiviestijoukkueessa ja henkilökohtaisen sprintin 24. Myös Invernessin MM-kilpailuissa 2015 Kymäläinen oli mukana sprinttiviestissä kuudenneksi sijoittuneessa joukkueessa. Vuonna 2018 hän saavutti sprintin SM-hopeaa. Kangasalla vuonna 2019 järjestetyssä Jukolan Viestissä Kymäläinen suunnisti toisen osuuden Tampereen Pyrinnön kolmanneksi sijoittuneessa joukkueessa. ==Lähteet== * https://www.suunnistusliitto.fi/urheilijaprofiilit/kymalainen- severi/ * http://runners.worldofo.com/severikymalainen.html * https://www.kestavyysurheilu.fi/plus/6785-kolmannen-polven-suunnistaja-severi- kymalainen-aloittaa-mm-uransa-italiasta * https://www.kestavyysurheilu.fi/suunnistus/20049-severi-kymalainen-palasi- huipulle-sm-sprintissa * https://results.jukola.com/tulokset/fi/j2019_ju/ju/lopputulokset/ Luokka:Suomalaiset suunnistajat Luokka:Vuonna 1991 syntyneet Luokka:Elävät henkilöt
Gustaf Wilhelm Wirenius

Gustaf Wilhelm Wirenius (11. maaliskuuta 1798 Säkkijärvi – 24. toukokuuta 1846 Uusikirkko) oli suomalainen pappi ja sanomalehden toimittaja. Wireniuksen vanhemmat olivat Säkkijärven kappalainen Anders Wirenius ja tämän toinen puoliso Klara Kristina Grenqvist. Hän kävi Lappeenrannan piirikoulun ja Viipurin lukion ja pääsi ylioppilaaksi Turussa vuonna 1815. Wirenius opiskeli Turun akatemiassa ja valmistui filosofian kandidaatiksi vuonna 1818 ja maisteriksi vuonna 1819. Hänet vihittiin papiksi Porvoon hiippakuntaan Turussa vuonna 1819. Wirenius työskenteli apulaispappina Virolahdella vuonna 1819, Viipurin vankilasaarnaajana vuodesta 1820, kappalaisena vuodesta 1824 ja varapastorina vuodesta 1828. Vuodesta 1836 lähtien hän työskenteli Uudenkirkon kirkkoherrana. Wirenius nimitettiin rovastiksi vuonna 1838 ja lääninrovastiksi vuonna 1845. Wirenius toimitti Viipurin ensimmäistä suomenkielistä sanomalehteä Sanan Saattajaa Wiipurista vuosina 1833–1836. Hän oli käynyt koulunsa saksaksi ja turvautui kieliasioissa Jaakko Juteinin apuun. Wirenius halusi toimittaa lehteä sekä säätyläisille että maaseudun rahvaalle ja laajensi sen sisältöä yleisön toivomusten mukaan. Anders Cedervallerin julkaisema lehti osoittautui kuitenkin kannattamattomaksi ja lakkasi toimittajan muutettua pois Viipurista. ==Lähteet== Luokka:Suomen evankelis- luterilaisen kirkon papit Luokka:Suomalaiset toimittajat Luokka:Vuonna 1798 syntyneet Luokka:Vuonna 1846 kuolleet
Beanie Feldstein

Elizabeth Greer ”Beanie” Feldstein (s. 24. kesäkuuta 1993 Los Angeles, Kalifornia) on yhdysvaltalainen näyttelijä. == Tausta == Feldstein kasvoi amerikanjuutalaisessa perheessä Los Angelesissa. Hänen äitinsä on pukusuunnittelija Sharon Lyn Feldstein (o.s. Chalkin) ja isä Guns N’ Rosesin kiertuemanageri Richard Feldstein. Beanien isoveljet ovat näyttelijä Jonah Hill sekä Maroon 5-yhtyeen manageri Jordan Feldstein (1977–2017). Feldsteinin lempinimi Beanie oli hänen lastenhoitajansa keksimä. Hän kävi nuorena Harvard- Westlake Schoolia Los Angelesissa ja osallistui newyorkilaisen Stagedoor Manorin teatterileirille. Beanie Feldstein valmistui Wesleyan Universitystä 2015 pääaineenaan sosiologia. == Ura == Feldstein aloitti näyttelemisen yhdeksänvuotiaana, kun hän esiintyi tv-sitcomissa Meidän faija. Puheteatterissa Feldstein on tehnyt suuret roolit Broadway-musikaaleissa Hello, Dolly! ja Funny Girl. Feldstein oli ehdolla SAG-palkinnon saajaksi roolisuorituksestaan elokuvassa Lady Bird (2017), ja roolistaan elokuvassa Booksmart (2019) hän oli Golden Globe -palkinnon ehdokkaana. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2015 Fan Girl Fan Girl Anna 2016 Naapurit 2 Neighbors 2: Sorority Rising Nora Clerk 2017 The Female Brain The Female Brain Abby 2017 Lady Bird Lady Bird Julianne ”Julie” Steffans 2019 Booksmart Booksmart Molly Davidson 2019 How to Build a Girl How to Build a Girl Johanna Morrigan 2021 The Humans The Humans Brigid Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jakso(t) 2002 Meidän faija My Wife and Kids Beanie ”Crouching Mother, Hidden Father” 2015 Orange Is the New Black Orange Is the New Black tyttö juhlissa (2004) ”Where My Dreidel At” 2017 Will & Grace Will & Grace Stella ”Who’s Your Daddy” 2019 What We Do in the Shadows What We Do in the Shadows Jenna 4 jaksoa 2020 Simpsonit The Simpsons tukiryhmän terapeutti (ääni) ”Frinkcoin” 2020 Greyn anatomia Grey’s Anatomy Tess Desmond ”Snowblind” 2021 Impeachment: American Crime Story Impeachment: American Crime Story Monica Lewinsky 10 jaksoa 2021– Salapoliisi Harriet Harriet the Spy Harriet M. Welsch (ääni) 10 jaksoa == Lähteet == Luokka:Vuonna 1993 syntyneet Luokka:Yhdysvaltalaiset näyttelijät Luokka:Amerikanjuutalaiset Luokka:Elävät henkilöt
St. Petersburgische Zeitung

St. Petersburgische Zeitung oli Pietarissa vuosina 1727–1914 ilmestynyt saksankielinen sanomalehti. Vuodesta 1852 lähtien sen nimenä oli St. Petersburger Zeitung ja elokuusta 1914 Petrograder Zeitung. St. Petersburgische Zeitungin perustaminen liittyy Pietari I:n uudistuksiin, joiden yhteydessä Venäjälle houkuteltiin paljon ulkomaisia, etupäässä saksalaisia tiedemiehiä. Sankt-Peterburgskije vedomostin tavoin sen julkaisijana toimi Venäjän tiedeakatemia. Lehden ensimmäiset numerot sisälsivät virallisia tiedoituksia, tietoja tiedeakatemian julkaisemista kirjoista, yksityisiä ilmoituksia ja teatteriesitysten mainoksia. Ensimmäisiin toimittajiin kuului historioitsija Gerhard Friedrich Müller. 1700-luvun lopulla Venäjälle syntyi myös muita saksankielisiä sanomalehtiä, jotka seuraavalla vuosisadalla saivat seurakseen kulttuuriin, eri ammattialoihin ja uskontoon erikoistuneita aikakausjulkaisuja. Sävyltään virallisen St. Petersburgische Zeitungin kilpailijoista vakavin oli vuonna 1876 perustettu liberaali St. Petersburger Herold. St. Petersburger Zeitungin päätoimittajana työskenteli vuosina 1852–1874 Friedrich Clemens Meyer von Waldeck, joka otti lehden vuokralle vuonna 1859. Meyerin johdolla siitä tuli Pietarin saksalaisyhteisön tuntoja heijastanut moderni päivälehti. Vuosina 1874–1878 lehti toimi kansanvalistusministeriön alaisuudessa ja vuonna 1878 se vuokrattiin toimittaja Paul von Kügelgenille. Tämän kuoltua vuonna 1904 lehteä johtivat hänen poikansa Paul Siegwart von Kügelgen ja Karl von Kügelgen. 1900-luvun alussa St. Petersburger Zeitung oli yksi Itä-Euroopan merkittävimmistä saksankielisistä sanomalehdistä. Ensimmäisen maailmansodan syttyminen oli kova isku venäjänsaksalaisten kulttuuri- ja liiketoiminnalle. Heitä pidettiin vihollisina ja saksan puhuminen julkisilla paikoilla kävi vaaralliseksi. Viranomaiset lakkauttivat Petrograder Zeitungin ja Petrograder Heroldin joulukuussa 1914, ja seuraavana vuonna saksankielisen lehdistön toiminta kiellettiin koko Venäjän alueella. Neuvostoliitossa saksankielisiä lehtiä julkaistiin, mutta niiden ideologinen tavoite oli täysin erilainen. Vuonna 1991 perustettiin uusi St. Petersburgisch Zeitung. ==Lähteet== ==Aiheesta muualla== * * Luokka:Venäläiset sanomalehdet
S/S Merkur

S/S Merkur oli suomalainen Suomen valtion omistama rahtilaiva joka upposi 9. toukokuuta 1920 Walesin rannikolla Barry Islandin satamassa törmättyään yhteen espanjalaisen höyrylaivan kanssa. Laivan miehistö pelastui, mutta laiva jäi hylyksi. Wrecksite.eu : D/S MerkurSuomen Kuvalehti, 22.05.1920, nro 21, s. 17, Kansalliskirjaston digitaaliset aineistot"Merkur" uponnut Englannin rannikolla. Miehistö pelastunut, Kauppalehti, 11.05.1920, nro 107, s. 3, Kansalliskirjaston digitaaliset aineistot Laiva oli rakennettu vuonna 1900 Howaldtswerken telakalla Kielissä Saksassa venäläiselle Odessassa toimineellew Russian Steam Nav. & Trading Co-varustamolle nimellä S/S Mercurii. Laivan vetoisuus oli 4 046 bruttorekisteritonnia, pituus 106,7 metriä ja leveys 14,3 metriä. Laivassa oli kolmisylinterinen trippelihöyrykone. Laiva päätyi vuonna 1918 saksalaisten haltuun, jotka luovuttivat sen sotasaaliina Suomen valtion käyttöön nimellä S/S Merkur. S/S Merkur kuljetti maalis-huhtikuun vaihteessa 1919 Tanskalaisen vapaaehtoiskomppanian Kööpenhaminasta Hankoon. Alusta ohjasi merikapteeni Ilmari Jokinen. S/S Merkur toi tammikuussa 1920 selluloosa- ja paperlastin Prestonin satamaan. Laiva lähti 9. toukokuuta kivihiililastissa Barryn satamasta Cardiffin läheltä kohti Las Palmasia. Laiva törmäsi espanjalaisen höyrylaivaan Castro Aleniin ja kallistui ja upposi sen jälkeen. Merkurin miehistö pelastui ja heidät kuljetettiin kutterilla Cardiffiin, espanjalaislaiva saattoi jatkaa matkaansa Newportiin. Matalaan veteen uponnut Merkurin hylky jäi osaksi näkyviin ja sen nostamista alettiin valmistella. Kesken nostotöiden englantilainen höyrylaiva Zelo joka oli tulossa Bilbaosta rautamalmilastissa törmäsi Merkurin hylkyyn sumussa 19. syyskuuta 1920 ja upposi Merkurin hylyn viereen. Nostotyöt lopetettiin tämän jälkeen ja Merkurin uppoamispaikka merkittiin poijulla.Hl. Merkur uponnut, Suomen merenkulku, 15.05.1920, nro 10, s. 11, Kansalliskirjaston digitaaliset aineistot == Lähteet == Luokka:Höyrylaivat Luokka:Rahtilaivat Luokka:Laivaonnettomuudet Luokka:Vuoden 1920 onnettomuudet
Sheldon Keefe

Sheldon Keefe (s. 17. syyskuuta 1980) on kanadalainen uransa lopettanut jääkiekkoilija ja nykyinen jääkiekkovalmentaja. ==Pelaajaura== Tampa Bay Lightning varasi Keefen vuoden 1999 NHL-varaustilaisuudessa toisella kierroksella 47. pelaajana. Keefe oli pelipaikaltaan oikea laitahyökkääjä. Kausien 2000-2005 aikana Keefe pelasi urallaan 125 NHL-runkosarjaottelua. ==Valmentajaura== Kausina 2012-2015 Keefe toimi OHL-liigassa Sault Ste. Marie Greyhoundsin päävalmentajana. Kaudella 2014-2015 Keefe palkittiin OHL:n parhaana valmentajana. Kesäkuussa 2015 Toronto Maple Leafsin organisaatio palkkasi Keefen AHL-joukkueensa Toronto Marliesin päävalmentajaksi. Kaudella 2017-2018 Marlies voitti historiansa ensimmäisen Calder Cupin. Marraskuussa 2019 Keefe nostettiin Toronto Maple Leafsin päävalmentajaksi potkut saaneen Mike Babcockin paikalle. Keefe sai potkut Maple Leafsin päävalmentajahommista huonon pudotuspelimenestyksen takia 9.5.2024. Myöhemmin toukokuussa 2024 New Jersey Devils palkkasi Keefen päävalmentajakseen. https://www.tsn.ca/nhl/new- jersey-devils-name-sheldon-keefe-head-coach-1.2124376 == Lähteet == Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Tampa Bay Lightningin varaamat pelaajat Luokka:Vuonna 1980 syntyneet Luokka:Elävät henkilöt
Kazimierz Brodziński

Kazimierz Brodziński (1791−1835) oli puolalainen runoilija ja sotilas. Hän osallistui upseerina Napoleonin sotaretkeen Venäjälle. Hän oli 1822−1831 Varsovan yliopistossa estetiikan professorina ja vaikutti luentojensa kautta suuresti romanttisen kirjallisuussuunnan voittoon Puolassa. Brodzińskin runot ovat herttaisia ja kansanomaisia.Brodzinski, Kazimierz, Tietosanakirja osa 1, palsta 1270, Tietosanakirja Osakeyhtiö 1909 Huomattavin hänen runollisista tuotteistaan on viehättävä idylli Wiesław (1820). == Lähteet == ==Aiheesta muualla== Luokka:Puolalaiset runoilijat Luokka:Puolalaiset sotilaat Luokka:Vuonna 1791 syntyneet Luokka:Vuonna 1835 kuolleet
Sándor Bródy

Sándor (Alexander) Bródy (23. kesäkuuta 1863 Erlau – 12. elokuuta 1924 Budapest, UnkariBródy, Alexander, Österreichisches Biographisches Lexikon 1815–1950 s. 115–116 ) oli unkarilainen kirjailija. Hän käsittelee ranskalaisten naturalistien tapaan etupäässä elämän varjopuolia. Hänen teoksistaan mainittavia ovat novellikokoelmat: Nyo-mor ('Kurjuutta', 1884), Emberek ('Ihmisiä', 1888) ja Szinészvér ('Näyttelijäverta', 1891), romaanit: Faust orvos ('tohtori Faust', 1888) ja Don Quixote kisasszony ('Neiti Don Quijote', 1888) sekä näytelmä A tanitönö ('Opettajatar', 1906).Bródy, Sándor, Tietosanakirja osa 1, palsta 1270, Tietosanakirja Osakeyhtiö 1909 == Lähteet == ==Aiheesta muualla== Luokka:Unkarilaiset kirjailijat Luokka:Vuonna 1863 syntyneet Luokka:Vuonna 1924 kuolleet
I. A. O.

I. A. O. () on kansainvälinen parlamenttienvälinen ortodoksinen yhteistyöelin. Se on perustettu vuonna 1993. I. A. O. perustettiin Kreikan parlamentin aloitteesta ja Suomi kuuluu järjestön perustajajäseniin. Järjestön sihteeristön toimisto sijaitsee Ateenassa. I. A. O. muodostuu jäsenmaiden parlamenttien puhemiesten nimeämistä delegaatioista sekä Euroopan ulkopuolisten maiden parlamentaarikkoryhmistä. Järjestön jäsenet ovat Albania, Armenia, Bulgaria, Georgia, Kazakstan, Kreikka, Kypros, Latvia, Liettua, Moldova, Montenegro, Puola, Romania, Serbia, Slovakia, Suomi, Tšekki, Ukraina, Valko-Venäjä, Venäjä ja Viro. Lisäksi järjestössä ovat edustettuna ryhmät Australiasta, Aasiasta, Afrikasta ja Yhdysvalloista. == Lähteet == == Aiheesta muualla == * Virallinen sivusto Luokka:Kansainväliset kristilliset järjestöt Luokka:Ortodoksisen kirkon käytännöt
Barthold Heinrich Brockes

Barthold Heinrich Brockes (1680−1747) oli saksalainen runoilija. Hän toimii välittäjänä Saksan aikaisemmassa kirjallisuudessa vallinneesta italialaisesta suunnasta muodollisesti ja kielellisesti ranskalaisen makusuunnan voitolle pääsemiseen. Ihailtuja ovat hänen luonnonkuvauksensa Irdisches Vergnügen in Gott. Vaikka niissä on runollista hienoa luonnontunnetta, niissä on myös vahva teologinen väritys. Hän on kääntänyt saksan kielelle James Thomsonin ja Alexander Popen teoksia.Brockes, Barthold Heinrich, Tietosanakirja osa 1, palsta 1269, Tietosanakirja Osakeyhtiö 1909 == Lähteet == ==Aiheesta muualla== Luokka:Saksalaiset runoilijat Luokka:Saksalaiset kielenkääntäjät Luokka:Vuonna 1680 syntyneet Luokka:Vuonna 1747 kuolleet
Jessica Meriheinä

Jessica Meriheinä (s. 22. helmikuuta 1995 Liljendal) on suomalainen kuulantyöntäjä ja kiekonheittäjä, joka edustaa Liljendal Idrottsklubbia. Hänen valmentajansa on Conny Karlsson. Meriheinä saavutti vuoden 2020 sisäratojen Suomen-mestaruuskilpailuissa pronssia kuulantyönnössä. Meriheinän ennätys on 1. elokuuta 2020 työnnetty 15,12 metriä. == Lähteet == Luokka:Vuonna 1995 syntyneet Luokka:Elävät henkilöt Luokka:Suomalaiset kuulantyöntäjät Luokka:Suomalaiset kiekonheittäjät
Olof Broman

Olof Broman (1676 Rogsta, Ruotsi – 1750) oli ruotsalainen pappi, lääkäri ja kirjailija. Hän valmistui 1703 maisteriksi Uppsalan yliopistosta ja palveli sitten erinäisissä pappis- ja opettajanviroissa, kunnes hänet 1729 nimitettiin Hudiksvallin kirkkoherraksi. Broman oli kirjoitti kotiseutunsa Helsinglannin muinaisuuden ja historian aiheista ja keräsi siihen liittyvää aineistoa, joskin hänen kokoelmansa jäivät pääasiassa käsikirjoituksiksi ja ne on vasta myöhemmin julkaistu osaksi painettuina. Hänen huomattavin teoksensa on laaja Glysisvallur eli Helsing-Boken, jonka nimi viittaa rudbeckilaiseen vaikutukseen. Broman sai 1719 lääkärinä hoitaa Armfeltin Norjan retkeltä jäljelle jääneitä suomalaisia sotamiehiä: Broman, Olof, Tietosanakirja osa 1, palsta 1273, Tietosanakirja Osakeyhtiö 1909 == Lähteet == ==Aiheesta muualla== Luokka:Ruotsalaiset kirjailijat Luokka:Ruotsalaiset papit Luokka:Vuonna 1676 syntyneet Luokka:Vuonna 1750 kuolleet
Haapamäen ryöstömurha 1921

Haapamäen ryöstömurha oli Haapamäen rautatieasemalla Keuruulla 22. lokakuuta 1921 tapahtunut henkirikos, jossa murhattiin sähköttäjä Aarne Forsman. Tekijä saapui 22. lokakuuta Haapamäen asemalle. Forsman oli antanut hänelle yösijan virkamieshuoneestaan. Yöllä murhaaja iski Forsmania kivellä ja tikarilla, ryösti rahat ja pakeni. Seuraavana päivänä, lauantaina 23. lokakuuta siivooja löysi uhrin asemalta. Tekijää ei tavoitettu hetkeen. Forsman oli noin 40-vuotias, naimisissa ja kahden lapsen isä. Pidätettäessä tekijä väitti olevansa työmies Kalle Peltonen Mikkelistä; häneltä löytyi papereita, joissa esiintyivät nimet Otto Partti, E. L. Kämäräinen ja Nyppönen. Tekijän uskotaan olevan sama henkilö, joka oli noin kolme viikkoa aiemmin käynyt Orismalassa nimellä Arvo Ylinen ja viettänyt yhden yön murhatun luona. Tällöin hän oli sanonut tulleensa Venäjältä. Hän aikoi jäädä toistaiseksi jonkun kauppiaan palvelukseen, mutta hänen nähtiinkin nousevan junaan jonkin ajan kuluttua. Pian tämän jälkeen Forsman alkoi saada kirjeitä Yliseltä. Murhaaja paljastui lopulta kangasniemeläiseksi Otto Partiksi. Tapaus käsiteltiin Keuruun pitäjän varsinaisilla syyskäräjillä 19. marraskuuta 1921. Epäilty tuotiin kahlittuna Vaasan lääninvankilasta oikeuteen. Poliisin pöytäkirjan mukaan uhrilta oli varastettu melkein kaikki vaatteet, lompakko, rannekello, vihkisormus ja valokuvakone. Murhaaja oli saatu kiinni lokakuun 26. päivän aamuna Keuruun asemalta tämän yrittäessä nousta Jyväskylään päin menevään junaan. Kiinni jäädessään hän kertoi väärän nimen ja olevansa matkalla Oulusta Viipuriin. Hän tunnusti ryöstömurhan, kun häneltä löydettiin uhrin omaisuutta. Yleinen syyttäjä vaati vastaajalle edesvastuuta törkeästä ryöstömurhasta sekä ryöstetyn omaisuuden palauttamista uhrin omaisille. Asianomaisten asiamies vaati lesken puolesta kuolemanrangaistusta vastaajalle. Kuulusteluissa tekijä vastasi lähinnä epäselvyyksiä, kunnes vaikeni täysin. Vastaaja oli jo aiemmin tuomittu elinkautiseen vankeuteen sekä menettämään kansalaisluottamuksensa, mutta oli karannut vankilasta kesken tuomion. Hänet tuomittiin tahallisesta taposta viideksi vuodeksi ja toistuneesta törkeästä varkaudesta kuudeksi kuukaudeksi ”valoisaan yksinäishuoneeseen”, jossa tuomittu on kovennettuna rangaistuksena eristettynä muista vangeista. Koska vastaaja oli kuitenkin haastettu Urjalan lääninkihlaoikeuteen ja siellä häntä aiottiin syyttää, tuomio jätettiin kyseisen kihlakunnan tai hovioikeuden ratkaistavaksi. == Lähteet == Luokka:Murhat Suomessa Luokka:1921 Luokka:1920-luvun rikokset Suomessa Luokka:Keuruu Luokka:Keski-Suomen historia
Ono (Hyōgo)

Ono () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin keskiosassa Kakojoen varrella. Kaupunkiin kuuluu Hariman tasangon koillisosia ja Kakojoen molemmilla puolilla kohoavia kukkulaisia alueita. Onossa on 48 466 asukasta (tammikuussa 2020) ja sen pinta-ala on 92,94 neliökilometriä. Ono kehittyi Edo-kaudella vuodesta 1653 lähtien daimiokuntansa paikallisena hallinnollisena keskuksena (jin’ya) Hitotsuyanagi-klaanin hallinnassa. Kaupunkioikeudet Onolle myönnettiin vuonna 1954, kun silloiseen Onon maaseutukaupunkiin liitettiin viisi ympäristön kyläkuntaa. Kaupungin keskustan kautta Kōbeen johtavan rautatien valmistuttua 1950-luvun alussa sen varrelle on rakennettu asuinlähiöitä. Tärkeä perinteinen elinkeino on soroban-helmitaulujen valmistus, ja siihen liittyen kautta myös puukorujen, saksien ja muiden kotitalouskäyttöön tarkoitettujen metalliterien tuotanto. Toisen maailmansodan jälkeen kaupunkiin on sijoittunut myös laajemmin metalli-, elektroniikka- ja kemianteollisuutta. Maaseutualueilla viljellään riisiä sakentuotannon tarpeisiin. Onon rakennettuun kulttuuriperintöön kuuluu vanha Jōdo-jin temppeli, jonka Jōdo-dō-halli ja siellä säilytettävä Amida-nyorain puuveistos on valittu Japanin kansallisaarteiksi. Kaupungin länsiosat kuuluvat prefektuurin luonnonpuistoon, jossa sijaitseva Kamon lampi tunnetaan kymmenientuhansien Siperiasta muuttavien sorsalintujen levähdyspaikkana. Onoa palvelevat JR Nishi-Nihonin Kakogawa-linja, Kōbe-rautateiden Ao-linja ja Hōjō- rautatien Hōjō-linja. == Kuvia == Tiedosto:Ono sunflower.JPG|Onon auringonkukkapuistoa Tiedosto:Ono City Tradition Industrial Hall01n4272.jpg|Kaupungin perinteisen teollisuuden keskus Tiedosto:小野1.JPG|Onon maaseutua Tiedosto:City Museum Ono Hyogo01s5s3200.jpg|Onon kaupunginmuseo Tiedosto:Ono Sta Hyogo01n3200.jpg|Onon rautatieasema == Lähteet == == Aiheesta muualla == * Kaupungin internetsivut Luokka:Hyōgon prefektuurin kaupungit
Joel Hanley

Joel Hanley (s. 8. kesäkuuta 1991) on kanadalainen jääkiekkoilija. Puolustajana vasemman käden mailalla pelaava Hanley edustaa NHL-seura Calgary Flamesia. Kaudella 2015–2016 alkaneella NHL-urallaan hän on lisäksi edustanut Montreal Canadiensia ja Arizona Coyotesia. 48 pelaamassaan runkosarjasottelussa Hanley on kerännyt kahdeksan syöttöpistettä. Hän on varaamaton pelaaja. Maaliskuussa 2024 Stars asetti Hanleyn siirtolistalle, josta Calgary Flames poimi hänet joukkueeseensa. https://www.tsn.ca/nhl/calgary-flames-claim-d-hanley-off-waivers-washington- capitals-get-phillips-back-1.2085078 ==Lähteet== * https://www.nhl.com/player/joel-hanley-8477810 * https://www.hockeydb.com/ihdb/stats/pdisplay.php?pid=115211 Luokka:Kanadalaiset jääkiekkoilijat Luokka:Calgary Flamesin pelaajat Luokka:Vuonna 1991 syntyneet Luokka:Elävät henkilöt
Marc Alingué

Marc Iikka Johannes Alingué (s. 10. marraskuuta 1999 Helsinki) on suomalainen kolmiloikkaaja ja pituushyppääjä, joka edustaa Janakkalan Janaa. Vuosina 2016–2020 häntä valmensi Jari Kataja ja vuodesta 2020 lähtien Diari Sharifi. Alingué saavutti vuoden 2020 sisäratojen Suomen-mestaruuskilpailuissa hopeaa kolmiloikassa ennätyksellään 15,94. Hän sai hopeaa myös vuonna 2021 sekä pronssia 2022. Kalevan kisoissa hän on parhaimmillaan sijoittunut kolmiloikassa neljänneksi 2018. Alingué karsiutui kolmiloikan loppukilpailusta alle 20-vuotiaiden MM-kilpailuissa 2018. Alingué teki kolmiloikkaennätyksensä 15,94 Tampereen hallikilpailussa 15. helmikuuta 2020. Ulkoradoilla hän on loikkinut parhaimmillaan 15,85 Espoossa 27. kesäkuuta 2020. Pituusennätyksensä 738 cm hän hyppäsi Porvoossa 31. elokuuta 2019. == Lähteet == Luokka:Suomalaiset kolmiloikkaajat Luokka:Suomalaiset pituushyppääjät Luokka:Vuonna 1999 syntyneet Luokka:Elävät henkilöt
Kim Östman

Kim Bertel Östman (s. 3. toukokuuta 1978 Pietarsaari) on suomalainen tutkija ja tietokirjailija. Hän on keskittynyt uskonnollisten vähemmistöjen ja yhteiskunnan vuorovaikutukseen, erityisesti mormoneihin ja Suomeen sovellettuna. Östman on koulutukseltaan filosofian tohtori uskontotieteen alalla (Åbo Akademi, 2011) ja tekniikan tohtori mikroelektroniikan alalla (Aalto-yliopisto, 2014). == Toiminta tutkijana ja tietokirjailijana == === Uskontotiede === Östmanin uskontotieteen väitöskirja käsittelee mormonien tuloa Suomeen 1800-luvulla ja analysoi, kuinka lehdistö, luterilainen papisto ja maalliset viranomaiset reagoivat uuden uskonnollisen yhteisön edustajiin. Uskontotieteen alalla hänen nykyintressinsä kohdistuvat mormoneihin ja Suomeen. Aihetta koskeva tuotanto paneutuu esimerkiksi mormonien teologiaan, yhteisön suomalaiseen ja maailmanlaajuiseen historiaan sekä mormonismin nykytilaan kokonaisuutena. Näitä aihepiirejä kartoittava teos Mormonit: Historia, oppi ja elämä (Gaudeamus) sai syksyllä 2019 merkittävää huomiota muun muassa lehdistössä. === Elektroniikka === Mikropiirejä käsittelevä väitöskirja keskittyi CMOS-radiovastaanotinten suunnitteluun ja optimointiin. Östman työskentelee elektroniikan parissa yksityisellä sektorilla ja on lisäksi Turun yliopiston mikroelektroniikan dosentti. == Radioamatööritoiminta == Östman on ollut aktiivinen radioamatööri (kutsumerkki: OH6KZP) kouluiästä lähtien ja keskittyy harrastuksessaan lyhytaaltoalueella pidettäviin kilpailuihin. Suomalaisen Radio Arcala -ryhmän tuki auttoi hänet useisiin Euroopan-voittoihin CQWW- ja CQWPX-kilpailujen puhe- ja sähkötysosissa 2010-luvulla sekä Azoreilta (kutsumerkeillä CR2X ja CQ8X) että Ahvenanmaalta (kutsumerkillä OH0X). Hän pitää edelleen hallussaan yksilöluokkien neljää merkittävintä Euroopan ennätystä ("Single Operator All Band High Power"-luokka kilpailuissa CQWW SSB, CQWW CW, CQWPX SSB ja CQWPX CW). Oman kilpailutoimintansa ohella Östman on työskennellyt Suomen Radioamatööriliiton edustajana pohjoismaisen Scandinavian Activity Contest -kilpailun järjestelykomiteassa vuosina 2011–2016 ja liiton HF-kilpailutoimikunnan puheenjohtajana ja jäsenenä vuosina 2016–2019. == Tärkeimpiä julkaisuja == === Vertaisarvioituja kirjoja === * Mormonit: Historia, oppi ja elämä. Helsinki: Gaudeamus, 2019. * Integrated Circuits for Linear and Efficient Receivers. Espoo: Aalto-yliopisto, 2014. * The Introduction of Mormonism to Finnish Society, 1840-1900. Åbo: Åbo Akademi University Press, 2010. == Lähteet == == Aiheesta muualla == * Kim Östman vieraana Yle Radio 1:n Horisontti-ohjelmassa 21.7.2019 * Kim Östmanin kotisivut Luokka:Suomalaiset tietokirjailijat Luokka:Vuonna 1978 syntyneet Luokka:Elävät henkilöt Luokka:Suomalaiset uskontotieteilijät
Sanda

Sanda voi tarkoittaa: == Maantiede == * Sanda, Japanin kaupunki Hyōgon prefektuurissa * Sanda, Skotlannin saari Argyll ja Buten hallintoalueella * Sanda, Ruotsin kylä Gotlannin saarella * Sanda, Sanna, saari Trænan kunnassa Norjassa == Henkilöt == * Sanda Ladoși (s. 1970), romanialainen laulaja * Sanda Toma, Sanda Urichianu (s. 1956), romanialainen soudun olympiavoittaja ja maailmanmestari * Dominique Sanda (s. 1951), ranskalainen näyttelijä ja malli == Muuta == * Sanda eli sanshou, kiinalainen kamppailulaji.
KOVA Esports

KOVA Esports on suomalainen elektronisen urheilun organisaatio, joka aloitti toimintansa Jyväskylässä vuonna 2019. KOVAn pääyhteistyökumppanina toimii mediatalo Keskisuomalainen. KOVAlla on joukkueet Counter-Strike 2, Starcraft II-, Fortnite- ja Hearthstone-peleissä. == Lähteet == Luokka:Suomalaiset elektronisen urheilun seurat Luokka:Jyväskyläläiset urheiluseurat Luokka:Vuonna 2019 perustetut urheiluseurat
Amerikaniranilaiset

Amerikaniranilaiset (, ) ovat yhdysvaltalaisia, jotka ovat syntyneet tai joiden juuret ovat Iranissa. Yhdysvaltain väestönlaskentaviraston mukaan Yhdysvalloissa asuu 470 341 iranilaistaustaista henkilöä. Amerikaniranilaiset ovat menestyneet liike-elämässä, akateemisessa maailmassa, tieteessä, taiteessa ja viihteessä. He ovat yksi Yhdysvaltain koulutetuimmista etnisistä ryhmistä. Suurin osa iranilaistaustaisista yhdysvaltalaisista saapui maahan Iranin vuoden 1979 vallankumouksen jälkeen. Yli 40 prosenttia heistä asettui Kaliforniaan, erityisesti Los Angelesin suuralueelle. Iranilaiset ovat myöhemmin muodostaneet etnisiä yhteisöjä, kuten Tehrangeles Los Angelesissa. Iranin sisäministeriön mukaan suurin iranilaisyhteisö maan ulkopuolella on Yhdysvalloissa. ==Tunnettuja amerikaniranilaisia== *Andre Agassi, tennispelaaja *Emmanuel Agassi, nyrkkeilijä *Shohreh Aghdashloo, näyttelijä *Anousheh Ansari, insinööri, avaruuslentäjä *Catherine Bell, näyttelijä *Stephanie Bice, republikaanipoliitikko *Nadia Bjorlin, malli, näyttelijä *Shawn Daivari, showpainija *Maryam Mirzakhani, matematiikan professori *Pierre Omidyar, liikemies *Reza Kuruš Pahlavi, Iranin kruununperijä *Adrian Pasdar, elokuvanohjaaja, näyttelijä *Nasim Pedrad, näyttelijä *Nouriel Roubini, taloustieteilijä *Sarah Shahi, näyttelijä *Iron Sheik, showpainija == Lähteet == === Viitteet === *
Risto Kiiskinen

Risto Taneli Kiiskinen (s. 20. heinäkuuta 1956 Lieksa) on suomalainen entinen maastohiihtäjä. Hän osallistui Innsbruckin talviolympialaisiin vuonna 1976 ja saavutti voiton Suomen mestaruuskisoissa 15 kilometrin hiihdossa 1976. Risto Kiiskisen saavutuksiin urheilu-uralla kuuluu muun muassa 15 kilometrin hiihdon Suomen-mestaruus vuodelta 1976, jossa hän 19-vuotiaana yllättäjänä päihitti muun muassa hopealle sijoittuneen Juha Miedon ja pronssin saavuttaneen Arto Koiviston.Helsingin Sanomat 12.1.1976, s. 19, 25 (Lehti HS Aikakoneessa (tilaajille)) Vuoden 1981 SM-kisoissa hän saavutti pronssia 30 kilometrillä. Innsbruckin talviolympialaisissa hän saavutti 15 kilometrin hiihdossa 32. sijan. Lahden MM-kilpailuissa 1978 hän sijoittui 30 kilometrillä 16:nneksi. Kilpahiihtoura loppui jo nuoruudessa. Myöhemmin Kiiskinen työskenteli rajavartijana. Hän suhtautuu kriittisesti susivihaan ja hän itsekin pitää itseään luonnonsuojelijana. == Lähteet == Luokka:Suomalaiset maastohiihtäjät Luokka:Vuonna 1956 syntyneet Luokka:Elävät henkilöt
Tito Huovila

Tito Aukusti Huovila (s. 2. kesäkuuta 2005 Jyväskylä) on suomalainen tubettaja. Huovilalla on Tixtuu-kanava Youtubessa, jossa hänellä oli vuoden 2025 tammikuussa yli 245 tuhatta tilaajaa. Tixtuu-kanavan sisältö koostuu muun muassa haastevideoista, vlogeista ja pelivideoista, joita Huovila toteuttaa yksin, kavereiden tai perheenjäsentensä kanssa. Huovilan isä on tubettaja ja palomies Sami Huovila. == Ura == Ensimmäisen Youtube-videon, Tixtuu Kroatiassa #1 Huovila julkaisi lokakuussa 2016. Ensimmäisen laajempaa huomiota saaneen videonsa Huovila julkaisi toukokuussa 2017. Video oli nimeltään 24h leikkimökissä -haaste. Videossa Huovila lähti vuorokaudeksi retkelle kotipihansa leikkimökkiin ja kuvasi videon tekemisistään. Video keräsi viikossa 100 000 näyttökertaa. Huovilan Youtube-kanavalla on lokakuussa 2024 yli 243 tuhatta tilaajaa ja yli 86 miljoonaa katselukertaa. Huovila on ääninäytellyt elokuvassa Poju – Et koskaan lennä yksin vuonna 2019. === Kova Esports === Vuonna 2020 Huovila teki sopimuksen suomalaisen e-urheiluorganisaatio KOVA Esportsin kanssa. Huovila tekee suoria pelilähetyksiä ja edustaa Kova Esportsin organisaatiota tapahtumissa. Huovilan isä ja manageri Sami Huovila on myöskin yksi Kova Esportsin striimaajista. == Palkinnot ja ehdokkuudet == Huovila voitti vuoden 2019 Tubecon Awards -gaalassa Vuoden pelivideo -palkinnon videolla ÄLÄ IKINÄ Pelaa Äitisi kanssa Tanssipelejä!. Vuonna 2022 Huovila palkittiin Tubecon Awards -gaalassa Vuoden juniorivaikuttaja -palkinnolla. == Lähteet == == Aiheesta muualla == *Huovilan kanava Youtubessa Luokka:Suomalaiset tubettajat Luokka:Vuonna 2005 syntyneet Luokka:Elävät henkilöt
Naurun parlamenttivaalit 2019

Naurun vuoden 2019 parlamenttivaalit pidettiin 24. elokuuta. Niissä valittiin parlamentin 19 jäsentä seuraavaksi kolmeksi vuodeksi. == Taustoja == Virallisia puolueita ei ole, mutta osa parlamentin jäsenistä muodostaa Nauru First -puolueryhmän tultuaan valituksi. Parlamentti myös valitsee keskuudestaan maan presidentin. Vaalien alla vaalilakeihin tehtiin mm. seuraavanlaisia muutoksia: * Ehdokkaat, jotka erosivat työsuhteestaan, voivat palata siihen, mikäli eivät tulleet valituksi. * Läpi menneiden ehdokkaiden tulee ilmoittaa 3 päivän kuluessa, ottavatko luottamustoimen parlamentissa vastaan. * Mikäli istuva edustaja putoaa liian pienellä marginaalilla (0,25 %), käynnistetään automaattisesti uudelleenlaskenta. == Äänestäminen == Äänestäminen on pakollista kaikille vähintään 20-vuotiaille kansalaisille. Äänestämättä jättäminen ilman hyväksyttävää syytä katsotaan rikokseksi, josta voidaan tuomita sakkoihin. Ennakkoäänestys mahdollistettiin ensimmäistä kertaa vuoden 2019 vaaleissa. Ennakkoon voivat äänestää sairaalassa tai viimeisillään raskaat olevat sekä henkilöt, jotka eivät voi äänestää itse vaalipäivänä työnsä tai uskonnollisen vakaumuksensa puolesta. Henkilöt, jotka ovat vaalipäivänä ulkomailla, voivat myös äänestää ennakkoon tai sitten valtakirjalla. == Tulokset ja jälkipuinti == Rekisteröityneitä äänestäjiä oli 7508 ja äänestysprosentti oli 95,5 %. Äänestämättä jättäneistä 341 äänestäjästä 147 äänestäjältä ei löytynyt hyväksyttävää syytä, ja nämä saivat selvityspyynnön viranomaisilta. Sakot langetettiin ainakin kolmelle henkilölle.. Edustajat 2019–2022 Nimi Vaalipiiri Isabella Dageago Yaren Charmaine Eraidinomo Scotty Yaren Rennier Gadabu Aiwo Milton Ross Dube Aiwo Maverick Eoe Anabar Pyon Deiye Anabar Marcus Stephen Anetan Timothy John Ika Anetan Asterio Appi Boe Martin Porky Hunt Boe Shadlog Armait Bernicke Buada Bingham Agir Buada Khyde Menke Meneng Tawaki Kam Meneng Lionel Rouwen Aingimea Meneng David Ranibok Waiau Adeang Ubenide Reagan Winson Aliklik Ubenide Wawani Joe-Grant Dowiyogo Ubenide Russ Kun Ubenide Istuva presidentti Baron Waqa ei tullut valituksi ja joutui siten luopumaan asemastaan presidenttinä. Yhtenä syynä olivat syytökset, joiden mukaan hallitus ja presidentti olisivat yrittäneet saada keinotekoisesti lisää ääniä myöntämällä 118 ulkomaalaiselle kansalaisuuden. Uudeksi presidentiksi valittiin Lionel Aingimea. Vaalien, ja varsinkin Waqan tappion, jälkeen heräsi kysymys Naurulla toimivan vastaanottokeskuksen tulevaisuudesta, jonka ylläpitäjä on Australia. Australia maksaa keskuksen ylläpidosta Naurulle ja valtion tuloista kolmannes tulee tästä sopimuksesta. Waqa oli sopimuksen jatkamisen äänekäs kannattaja.. == Lähteet == Luokka:Vuoden 2019 vaalit Luokka:Naurun politiikka
Ladattava ytimen moduuli

Ladattava ytimen moduuli on käyttöjärjestelmän ytimen tukema toiminto, jolla ytimen toimintoja voidaan lisätä tai poistaa siitä ajon aikana kääntämättä ydintä uudelleen lähdekoodista. Ytimen moduulit suoritetaan ytimen osoiteavaruudessa kun taas käyttäjän sovellukset suoritetaan käyttäjän osoiteavaruudessa, joissa ei ole päällekkäisyyksiä. Muun muassa Linux ja Solaris toteuttavat ladattavia moduuleja ytimen osoiteavaruuteen. Myös FreeBSD ja NetBSD tukevat ladattavia moduuleja. Androidissa ladattavien moduulien tuki on vaadittu ominaisuus. Joissakin käyttöjärjestelmissä ytimen moduulia kutsutaan "laajennukseksi". Windows NT:ssä käytetään termiä ydin-moodin ajuri (). macOS:ssä ytimen moduuleja kutsutaan ytimen laajennukseksi (). Ladattavia moduuleja voidaan tehdä muun muassa laiteajureille, tiedostojärjestelmätuelle, verkkoprotokollille, uusille järjestelmäkutsuille ja niin edelleen. == Lähteet == == Aiheesta muualla == * The Linux Kernel Module Programming Guide (PDF) Luokka:Käyttöjärjestelmäytimet